Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
26 ส.ค. 2558

เคาะกลยุทธ์ลงทุนบ่าย 
สรุปภาวะตลาดเช้า
– SET Index อ่อนตัวลงตามตลาดต่างประเทศก่อนฟื้นตัวขึ้นมาปิดภาคเช้าที่ระดับ 1,331.67 จุด +7.79 จุด (+0.59%) ด้วยมูลค่าการซื้อขาย 23,269.36 ลบ. จากประเด็นบวกต่อมาตรการกระตุ้นเศรษฐกิจที่ รมว.คลัง, คมนาคมและท่องเที่ยว ออกมาให้ข่าว
– Most Positive Impact: CPF (+1.14 จุด)/ TCIF (+0.94 จุด)/ KBANK (+0.89 จุด)
– Most Negative Impact: SCC (-0.51 จุด)/ LH (-0.43 จุด)/ PTTEP (-0.32 จุด)จุดสังเกต: ตลาดหุ้นในช่วงเช้าได้รับแรงหนุนจากการฟื้นตัวของหุ้นใหญ่ในกลุ่มธนาคาร, อาหาร (CPF ขึ้นแรงจากข่าวซื้อหุ้นคืนไม่เกิน 1 หมื่นลบ.), ICT และพลังงาน
 
แนวโน้มตลาดบ่าย
– “ลุ้นแกว่งขึ้นทดสอบ 1,340” ตลาดหุ้นในช่วงบ่ายมีโอกาสฟื้นต่อขึ้นไปเคลื่อนไหวในกรอบ 1,340 จากจิตวิทยาการลงทุนที่เป็นบวกมากขึ้น หลัง 1) ธนาคารกลางจีนปรับลดอัตราดอกเบี้ย, 2) ราคาน้ำมันโลกเริ่มฟื้นตัว และ 3) ครม.ใหม่ส่งสัญญาณถึงมาตรการกระตุ้นเศรษฐกิจทั้งการบริโภคและการลงทุนที่ชัดเจนขึ้น ซึ่งน่าจะเรียกความมั่นใจจากนักลงทุนและผู้ประกอบการกลับมาในระยะสั้นได้ (แนวต้าน: 1,335 และ 1,340 // แนวรับ: 1,325 และ 1,310) รมว.คลัง เตรียมเสนอ ครม.สัปดาห์หน้าเกี่ยวกับมาตรการช่วยเหลือรากหญ้าผ่านการปล่อยสินเชื่อจากกองทุนหมู่บ้าน บวกต่อ CPALL BIGC MAKRO HMPRO GLOBAL CPN รมว.คมนาคม พร้อมผลักดันการลงทุนโครงสร้างพื้นฐานขนส่ง มูลค่า 1.6 ล้านลบ.ในปี 58-59 เตรียมชงรถไฟฟ้าสีส้ม-ชมพู-เหลือง-ม่วงใต้ เข้า ครม. และจะเปิดประมูลรถไฟฟ้าทางคู่อย่างน้อย 2 ใน 6 เส้นทางในปีนี้ บวกต่อ CK STEC ITD TASCO SCC รมว.ท่องเที่ยว นำเอกชนโรดโชว์จีนสร้างความเชื่อมั่น 2-3 ก.ย. คาดเหตุระเบิดกระทบไม่เกิน 1 เดือน โดยยอดจองยังดี บวกต่อ ERW CENTEL MINT AOT AAV THAI BA NOK
 – หุ้นแนะนำภาคบ่าย: เก็งกำไร AOT (รมว.ท่องเที่ยวจะนำคณะเอกชนโรดโชว์จีนเพื่อสร้างความเชื่อมั่น 2-3 ก.ย., เป้าทางกลยุทธ์ 268-272 ตัดขาดทุน 260), CK (ได้ประโยชน์จากการเร่งงานโครงการภาครัฐ, เป้าทางกลยุทธ์ 27-28 ตัดขาดทุน 24.80)
– หุ้นใหญ่น่าสนใจเชิงกลยุทธ์: (ซื้อเมื่ออ่อนตัว) ADVANC DTAC TRUE KTB MINT AOT
– หุ้นเล็กเก็งกำไรเชิงกลยุทธ์: SGP SAMART HMPRO (ตั้งจุดตัดขาดทุน 3-5%)
 
คำแนะนำ
กลยุทธ์: “คาดตลาดแกว่งตัว โดยมีกรอบบนที่ 1,340-1,360 จุด” //เก็งกำไรสำหรับผู้รับความเสี่ยงได้ ผู้ต้องการลดการถือหุ้นใช้จังหวะดีดตัวเพิ่มการถือเงินสด// แม้อาจอ่อนตัวลงระหว่างวันหลังมาทดสอบ 1,320 จุด แต่เราคาดตลาดมีโอกาสฟื้นขึ้นทดสอบกรอบบน 1,340-1,360 จุด การเก็งกำไรเน้นกลุ่มที่ปรับลดลงมามากในช่วงก่อนหน้า หุ้นปันผล หรือหุ้นที่มี valuation ไม่แพง การเก็งกำไรกลุ่มพลังงาน-ปิโตรเคมี ควรตั้งจุดตัดขาดทุนทุกครั้ง 
 
Trading Idea
– หุ้น SET50 ที่ยัง Outperform YTD: BH SAWAD TPIPL WHA DELTA CBG CPALL SCC IRPC TOP (ระวังแรงขายสวิตชิ่ง)
– หุ้น SET50 ที่ Underperform YTD: BEC PTTEP CPF DTAC SCB KBANK PTT KTB TMB BANPU (อาจเป็นเป้าหมาย cover short ระยะสั้น)
– Opportunity day  27 ส.ค. SINGER AH ICHI BR AS PIMO ASEFA
 
ประเด็นจับตา/ติดตาม
 (+/-) การซื้อขายของนักลงทุนต่างชาติ – หากชะลอการขายหรือพลิกกลับมาซื้อสุทธิ จะช่วยสนับสนุนการฟื้นตัวระยะสั้นของตลาด